CELEX: 32009R0380
Language: da
Date: 2009-05-08 00:00:00
Title: Kommissionens forordning (EF) nr. 380/2009 af 8. maj 2009 om ændring af forordning (EF) nr. 796/2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om gennemførelsesbestemmelser vedrørende krydsoverensstemmelse som omhandlet i Rådets forordning (EF) nr. 479/2008

9.5.2009   
            
            
               DA
            
            
               Den Europæiske Unions Tidende
            
            
               L 116/9
            
         
      KOMMISSIONENS FORORDNING (EF) Nr. 380/2009
   af 8. maj 2009
   om ændring af forordning (EF) nr. 796/2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om gennemførelsesbestemmelser vedrørende krydsoverensstemmelse som omhandlet i Rådets forordning (EF) nr. 479/2008
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 142, litra b), c), d), e), k) og n), og
   ud fra følgende betragtninger:
   
               (1)
            
            
               Rådets forordning (EF) nr. 1782/2003 (2) er blevet ophævet og erstattet af forordning (EF) nr. 73/2009. Visse bestemmelser i den ophævede forordning gælder dog fortsat også i 2009. Bestemmelserne i Kommissionens forordning (EF) nr. 796/2004 (3) gælder for begge forordninger. Derfor bør titlen på forordning (EF) nr. 796/2004 ajourføres.
            
         
               (2)
            
            
               Henvisninger til diverse artikler i forordning (EF) nr. 1782/2003, som er blevet udskiftet ved forordning (EF) nr. 73/2009, findes i sammenligningstabellen i bilag XVIII til sidstnævnte forordning. Visse henvisninger i forordning (EF) nr. 796/2004 til den ophævede forordning bør dog af klarhedshensyn ajourføres. Endvidere bør bestemmelser, der er blevet overflødige, udgå.
            
         
               (3)
            
            
               Kravene i forbindelse med jordudtagning under enkeltbetalingsordningen er blevet ophævet. Derfor bør bestemmelserne herom i forordning (EF) nr. 796/2004 udgå.
            
         
               (4)
            
            
               Det system til identificering og registrering af betalingsrettigheder, der er omhandlet i artikel 7 i forordning (EF) nr. 796/2004, skal sikre effektiv sporbarhed og gøre det muligt at foretage krydskontrol af betalingsrettigheder. Der er knyttet særlige betingelser til rettigheder tildelt efter artikel 68, stk. 1, litra c), i forordning (EF) nr. 73/2009. Derfor bør systemet indeholde de oplysninger, der er nødvendige for at kunne kontrollere, om de pågældende særlige betingelser er opfyldt.
            
         
               (5)
            
            
               Ifølge artikel 29, stk. 3, i forordning (EF) nr. 73/2009 skal kontrollen af, om støttebetingelserne er overholdt, være afsluttet, før betaling finder sted. Derfor er bestemmelsen herom i forordning (EF) nr. 796/2004 blevet overflødig og bør udgå.
            
         
               (6)
            
            
               Artikel 138 i Kommissionens forordning (EF) nr. 1973/2004 af 29. oktober 2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer (4) indeholder særlige bestemmelser for nedsættelser og udelukkelser under enkeltbetalingsordningen, men de er blevet ophævet ved Kommissionens forordning (EF) nr. 316/2009 (5). Henvisninger til den pågældende artikel i forordning (EF) nr. 796/2004 bør derfor udgå. Endvidere bør de artikler i forordning (EF) nr. 796/2004, hvor det på grund af nævnte ændring er nødvendigt at henvise direkte til enkeltbetalingsordningen, ajourføres.
            
         
               (7)
            
            
               Der er behov for særlige forvaltnings- og kontrolbestemmelser i forbindelse med den særlige støtte, der skal ydes i tilfælde af valgfri gennemførelse af artikel 68 i forordning (EF) nr. 73/2009.
            
         
               (8)
            
            
               Ansøgninger om støtte til sukkerroe- og sukkerrørsproducenter skal også indeholde en kopi af den leveringskontrakt, der er omhandlet i artikel 110r i forordning (EF) nr. 1782/2003. I visse tilfælde er sådanne kontrakter endnu ikke indgået pr. en dato, som medlemsstaterne kan fastsætte som sidste frist for indgivelse af ansøgninger. Det bør derfor være muligt at indsende sådanne oplysninger pr. en senere dato, som fastsættes af medlemsstaten.
            
         
               (9)
            
            
               Artikel 20 i forordning (EF) nr. 796/2004 indeholder særlige regler for de tilfælde, hvor sidste frist for indgivelse af en støtteansøgning er en helligdag, en lørdag eller en søndag. Der bør gælde samme regel for indsendelse af ændringer af enkeltansøgninger, jf. artikel 15 i den pågældende forordning.
            
         
               (10)
            
            
               I artikel 21a i forordning (EF) nr. 796/2004 fastsættes der bestemmelser for forsinket indgivelse af ansøgninger om deltagelse i enkeltbetalingsordningen. Bestemmelserne gældende for det første år af enkeltbetalingsordningens anvendelse bør ajourføres med henvisninger til ordningens gennemførelse i de nye medlemsstater. Ifølge artikel 56 i forordning (EF) nr. 73/2009 fastsætter medlemsstaterne en sidste frist for indgivelse af ansøgninger om deltagelse i enkeltbetalingsordningen. Når der inkluderes nye sektorer i enkeltbetalingsordningen, bør bestemmelserne i artikel 21a i forordning (EF) nr. 796/2004 for forsinket indgivelse af ansøgninger om deltagelse i enkeltbetalingsordningen også gælde for ansøgninger, som landbrugere indgiver for sådanne nye sektorer. Af hensyn til en effektiv forvaltning er det helt afgørende, at ansøgninger om deltagelse i enkeltbetalingsordningen indgives til tiden. Derfor bør medlemsstaterne fastsætte en sidste frist for indgivelse af ansøgninger om deltagelse i enkeltbetalingsordningen, når nye sektorer optages i enkeltbetalingsordningen.
            
         
               (11)
            
            
               Henvisningen i artikel 31a i forordning (EF) nr. 796/2004 til den skala, der er omhandlet i artikel 110e i forordning (EF) nr. 1782/2003, er overflødig og bør udgå.
            
         
               (12)
            
            
               Den største del af de arealrelaterede betalinger er nu afkoblet fra produktion og hører ind under én afgrødegruppe. Det er derfor ikke længere nødvendigt at foretage kontrol af eventuel overanmeldelse af det samlede areal omfattet af enkeltansøgningen. Derfor kan de nedsættelsesbestemmelser, der gælder, hvis det ved sådan kontrol viser sig, at der er anmeldt for store arealer, forenkles.
            
         
               (13)
            
            
               For at samordne bestemmelserne for arealrelaterede betalinger, betalinger for dyr og supplerende betalinger for så vidt angår modregning af nedsættelser i løbet af de tre kalenderår, der følger efter kalenderåret for konstateringen, bør annullering af restbeløbet efter tre år gælde for alle betalinger. Endvidere fastsættes der i artikel 5b i Kommissionens forordning (EF) nr. 885/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (6) horisontale bestemmelser for modregning af udestående gæld i fremtidige betalinger. Henvisningen til, hvilke betalinger gælden kan modregnes i, bør derfor erstattes af en henvisning til den pågældende bestemmelse.
            
         
               (14)
            
            
               Oplysninger om resultaterne af krydsoverensstemmelseskontrol bør stilles til rådighed for alle betalingsorganer, der er ansvarlige for forvaltning af de forskellige betalinger omfattet af krydsoverensstemmelseskravene, så der kan foretages relevante nedsættelser i de tilfælde, hvor konstateringerne berettiger det.
            
         
               (15)
            
            
               Der er blevet indført nye gradueringsbestemmelser. I den forbindelse er bestemmelserne for supplerende betalinger blevet overflødige og bør derfor udgå. Endvidere bør bestemmelserne for, i hvilken rækkefølge de forskellige nedsættelser skal anvendes, og grundlaget for disses beregning ajourføres, og eventuelle nedsættelser for at overholde nettolofterne som fastsat i artikel 8, stk. 1, i forordning (EF) nr. 73/2009 bør indregnes.
            
         
               (16)
            
            
               Forordning (EF) nr. 885/2006 indeholder bestemmelser for modregning af udestående beløb og giver mulighed for at beslutte, at beløb på 100 EUR eller derunder ikke skal inddrives. Derfor bør bestemmelserne herom i forordning (EF) nr. 796/2004 udgå.
            
         
               (17)
            
            
               Forordning (EF) nr. 796/2004 bør derfor ændres i overensstemmelse hermed.
            
         
               (18)
            
            
               Forordning (EF) nr. 73/2009 anvendes fra den 1. januar 2009. De ændringer, der er indført ved denne forordning, bør gælde for støtteansøgninger for år eller præmieperioder, der tidligst begynder den 1. januar 2009. Nærværende forordning bør derfor anvendes fra den 1. januar 2009.
            
         
               (19)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —
            
         UDSTEDT FØLGENDE FORORDNING:
   Artikel 1
   I forordning (EF) nr. 796/2004 foretages følgende ændringer:
   
               1)
            
            
               Titlen på forordningen affattes således:
            
         
               2)
            
            
               I artikel 2, stk. 1, foretages følgende ændringer:
               
                           a)
                        
                        
                           Nr. 1) affattes således:
                           »1)   »agerjord«: arealer, der dyrkes med henblik på produktion af afgrøder, eller som holdes i god landbrugs- og miljømæssig stand, jf. artikel 6 i Rådets forordning (EF) nr. 73/2009 (7), uanset om arealerne er væksthusarealer eller under fast eller mobilt overdække eller ej
                        
                     
                           b)
                        
                        
                           Nr. 2) affattes således:
                           »2)   »permanente græsarealer«: arealer, der anvendes til dyrkning af græs eller andet grøntfoder, hvad enten der er tale om naturlige (selvsåede) eller dyrkede (tilsåede) arealer, og som har været holdt uden for bedriftens omdrift i mindst fem år, eksklusive arealer, der er omfattet af udtagningsordninger i henhold til artikel 107, stk. 6, i forordning (EF) nr. 1782/2003, arealer, der er udtaget i henhold til Rådets forordning (EØF) nr. 2078/92 (8), arealer, der er udtaget i henhold til artikel 22, 23 og 24 i Rådets forordning (EF) nr. 1257/1999 (9), og arealer, der er udtaget i henhold til artikel 39 i Rådets forordning (EF) nr. 1698/2005 (10)
                           
                        
                     
         
               3)
            
            
               Artikel 7, stk. 1, litra f), affattes således:
               
                           »f)
                        
                        
                           rettighedens art, navnlig rettigheder, hvortil der er knyttet særlige betingelser, jf. artikel 44 i forordning (EF) nr. 73/2009, og rettigheder tildelt efter artikel 68, stk. 1, litra c), i forordning (EF) nr. 73/2009«.
                        
                     
         
               4)
            
            
               Artikel 8, stk. 1, affattes således:
               »1.   En landbrugsparcel med træer betragtes i forbindelse med de arealrelaterede støtteordninger som støtteberettiget område, hvis landbrugsaktiviteter eller i givet fald den planlagte produktion kan foregå på lignende måde som på parceller uden træer i samme område, jf. dog artikel 34, stk. 2, i forordning (EF) nr. 73/2009.«
            
         
               5)
            
            
               I artikel 10 foretages følgende ændringer:
               
                           a)
                        
                        
                           Overskriften affattes således:
                           »Artikel 10
                           Støtteudbetaling i forbindelse med krydsoverensstemmelseskontrol«.
                        
                     
                           b)
                        
                        
                           Stk. 1 udgår.
                        
                     
         
               6)
            
            
               Artikel 11, stk. 1, andet afsnit, affattes således:
               »En landbruger, der ikke ansøger om støtte under de arealrelaterede støtteordninger, men ansøger om støtte under en anden af de støtteordninger, der er anført i bilag I til forordning (EF) nr. 73/2009, eller om støtte i henhold til artikel 11, 12 eller 98 i forordning (EF) nr. 479/2008, skal, hvis han råder over landbrugsarealer som omhandlet i artikel 2, litra h), i forordning (EF) nr. 73/2009, indgive en enkeltansøgning, hvori han anfører disse arealer i overensstemmelse med nærværende forordnings artikel 14.«
            
         
               7)
            
            
               I artikel 12 foretages følgende ændringer:
               
                           a)
                        
                        
                           Stk. 1, litra c), affattes således:
                           
                                       »c)
                                    
                                    
                                       identifikation af betalingsrettighederne i overensstemmelse med det system for identificering og registrering af betalingsrettigheder, der i artikel 7 er fastsat for enkeltbetalingsordningen«.
                                    
                                 
                     
                           b)
                        
                        
                           Stk. 2 affattes således:
                           »2.   Med henblik på identifikationen af betalingsrettigheder, jf. stk. 1, litra c), skal de på forhånd udarbejdede skemaer, der stilles til rådighed for landbrugeren, jf. artikel 19, stk. 2, i forordning (EF) nr. 73/2009, indeholde identifikation af betalingsrettighederne i overensstemmelse med systemet for identificering og registrering som fastsat i artikel 7.«
                        
                     
                           c)
                        
                        
                           Stk. 3, første afsnit, første punktum, affattes således:
                           »Med henblik på identifikationen af alle bedriftens landbrugsparceller, stk. 1, litra d), skal de på forhånd udarbejdede skemaer, der stilles til rådighed for landbrugeren, jf. artikel 19, stk. 2, i forordning (EF) nr. 73/2009, indeholde angivelse af det maksimale støtteberettigede areal pr. referenceparcel i forbindelse med enkeltbetalingsordningen eller den generelle arealbetalingsordning.«
                        
                     
         
               8)
            
            
               Artikel 13, stk. 2, affattes således:
               »2.   Hvis udtagne arealer anvendes i overensstemmelse med artikel 107, stk. 3, første led, i forordning (EF) nr. 1782/2003, skal enkeltansøgningen indeholde det nødvendige bevis, der kræves i henhold til de gældende sektorbestemmelser.«
            
         
               9)
            
            
               Artikel 14, stk. 1, første afsnit, affattes således:
               »Arealanvendelser som omhandlet i artikel 6, stk. 2, og artikel 38 i og i bilag VI til forordning (EF) nr. 73/2009 og arealer, der anvendes til produktion af hør bestemt til fiberproduktion, eller arealer, der er anmeldt til den særlige støtte i henhold til artikel 68 i forordning (EF) nr. 73/2009, skal, hvis det ikke er nødvendigt at anmelde sådanne arealer i henhold til artikel 13 i nærværende forordning, anmeldes under et særskilt punkt i enkeltansøgningen.«
            
         
               10)
            
            
               Artikel 15, stk. 2, andet afsnit, udgår.
            
         
               11)
            
            
               I artikel 17a, stk. 2, indsættes følgende afsnit:
               »Medlemsstaterne kan dog fastsætte, at kopien af den leveringskontrakt, der er omhandlet i stk. 1, andet afsnit, kan indsendes særskilt på et senere tidspunkt, dog senest den 1. december i det år, hvor ansøgningen er indgivet.«
            
         
               12)
            
            
               Artikel 20 affattes således:
               »Artikel 20
               Fravigelse af sidste frist for indgivelse af støtteansøgninger, bilag, kontrakter og erklæringer og sidste frist for ændring af enkeltansøgninger
               Uanset artikel 5, stk. 1, i Rådets forordning (EØF, Euratom) nr. 1182/71 (11) anses fristen, hvis sidste frist for indgivelse af støtteansøgninger eller bilag, kontrakter eller erklæringer i forbindelse med dette afsnit eller sidste frist for ændring af enkeltansøgninger er en helligdag, en lørdag eller en søndag, for at udløbe den førstfølgende arbejdsdag.
               Stk. 1 gælder også for landbrugeres ansøgninger om deltagelse i enkeltbetalingsordningen, jf. artikel 56 i forordning (EF) nr. 73/2009.
            
         
               13)
            
            
               I artikel 21a foretages følgende ændringer:
               
                           a)
                        
                        
                           Stk. 1, første afsnit, affattes således:
                           »Medmindre der foreligger force majeure eller usædvanlige omstændigheder som omhandlet i artikel 56, stk. 2, i forordning (EF) nr. 73/2009 og uanset artikel 21 i nærværende forordning, skal der — i det første år af enkeltbetalingsordningens anvendelse i henhold til afsnit III, kapitel 3, i forordning (EF) nr. 73/2009, hvis landbrugeren i henhold til artikel 56, stk. 3, i nævnte forordning skal indgive ansøgningen om tildeling af rettigheder sammen med enkeltansøgningen for det pågældende år i den pågældende medlemsstat, og hvis landbrugeren indgiver disse ansøgninger efter den relevante frist — foretages en nedsættelse på 4 % pr. arbejdsdag af de beløb, der skal udbetales det pågældende år for de betalingsrettigheder, som landbrugeren skal have tildelt.«
                        
                     
                           b)
                        
                        
                           Stk. 2, andet afsnit, affattes således:
                           »Medmindre der foreligger force majeure eller usædvanlige omstændigheder som omhandlet i artikel 56, stk. 2, i forordning (EF) nr. 73/2009, medfører indgivelse efter den relevante frist af en ansøgning om deltagelse i enkeltbetalingsordningen i henhold til nævnte artikel i så fald, at der foretages en nedsættelse på 3 % pr. arbejdsdag af de beløb, der skal betales i enkeltbetalingsordningens første anvendelsesår for de betalingsrettigheder, som landbrugeren skal have tildelt.«
                        
                     
                           c)
                        
                        
                           I stk. 3 indsættes følgende afsnit:
                           »Ansøgninger om deltagelse som omhandlet i første afsnit skal indgives senest den dato, som medlemsstaterne fastsætter, dog senest den 15. maj i det pågældende år.«
                        
                     
         
               14)
            
            
               Artikel 24, stk. 1, litra d), affattes således:
               
                           »d)
                        
                        
                           mellem betalingsrettighederne og det fastslåede areal for at efterprøve, om rettighederne er ledsaget af et tilsvarende antal støtteberettigede hektar som defineret i artikel 34, stk. 2, i forordning (EF) nr. 73/2009«.
                        
                     
         
               15)
            
            
               Artikel 31a affattes således:
               »Artikel 31a
               Kontrol på stedet af godkendte brancheorganisationer
               Ved kontrol på stedet af godkendte brancheorganisationer i forbindelse med ansøgninger om afgrødespecifik betaling for bomuld, jf. afsnit IV, kapitel 1, afdeling 6, i forordning (EF) nr. 73/2009, kontrolleres det, om kriterierne for godkendelse af disse organisationer er overholdt, ligesom deres medlemsliste kontrolleres.«
            
         
               16)
            
            
               Artikel 38, første punktum, affattes således:
               »Hvad angår supplerende betalinger, der skal ydes for særlige typer landbrug og for kvalitetsproduktion, jf. artikel 69 i forordning (EF) nr. 1782/2003, og den særlige støtte, der er omhandlet i artikel 68 i forordning (EF) nr. 73/2009, anvender medlemsstaterne bestemmelserne i dette afsnit i det omfang, det er hensigtsmæssigt.«
            
         
               17)
            
            
               Artikel 49, stk. 2, andet afsnit, udgår.
            
         
               18)
            
            
               Artikel 50, stk. 4, udgår.
            
         
               19)
            
            
               I artikel 51 foretages følgende ændringer:
               
                           a)
                        
                        
                           Stk. 1 affattes således:
                           »1.   Hvis det areal, der for en afgrødegruppe er anmeldt i forbindelse med arealrelaterede støtteordninger, dog ikke for stivelseskartofler, frø og tobak som omhandlet i afsnit IV, kapitel 1, afdeling 2 og 5, i forordning (EF) nr. 73/2009 og afsnit IV, kapitel 10c, i forordning (EF) nr. 1782/2003, overstiger det areal, der er fastslået efter nærværende forordnings artikel 50, stk. 3 og 5, beregnes støtten på grundlag af det fastslåede areal reduceret med det dobbelte af den konstaterede forskel, hvis en sådan forskel udgør over 3 % eller to hektar, men ikke over 20 % af det fastslåede areal.
                           Hvis forskellen udgør over 20 % af det fastslåede areal, ydes der ingen arealstøtte for den pågældende afgrødegruppe.
                           Er forskellen på over 50 %, udelukkes landbrugeren endnu en gang fra at modtage støtte på indtil et beløb, der er lig med det beløb, der svarer til forskellen mellem det anmeldte areal og det areal, der er blevet fastslået efter artikel 50, stk. 3 og 5, i denne forordning. Det pågældende beløb vil blive modregnet i overensstemmelse med artikel 5b i Kommissionens forordning (EF) nr. 885/2006 (12). Hvis beløbet ikke kan modregnes fuldt ud og i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.
                        
                     
                           b)
                        
                        
                           Stk. 2 udgår.
                        
                     
                           c)
                        
                        
                           Stk. 2a affattes således:
                           »2a.   Hvis en landbruger har anmeldt et areal, der er større end betalingsrettighederne, og arealet opfylder alle øvrige betingelser for støtteberettigelse, anvendes nedsættelserne og udelukkelserne i stk. 1 ikke.
                           Hvis en landbruger har anmeldt et areal, der er større end betalingsrettighederne, og arealet ikke opfylder alle øvrige betingelser for støtteberettigelse, beregnes forskellen i stk. 1 som forskellen mellem det areal, der opfylder alle øvrige betingelser for støtteberettigelse, og de anmeldte betalingsrettigheder.«
                        
                     
                           d)
                        
                        
                           Stk. 3 affattes således:
                           »3.   Hvis en landbruger, der ansøger om støtte til energiafgrøder i henhold til artikel 88 i forordning (EF) nr. 1782/2003 eller anmelder parceller som udtagne i henhold til samme forordnings artikel 107, stk. 3, første led, ikke leverer den påkrævede mængde af en given råvare, anses han, for så vidt angår nærværende artikel, for ikke at have opfyldt sin forpligtelse med hensyn til parceller, der er bestemt til henholdsvis energiformål eller udtagning, for et areal, der beregnes ved at multiplicere det areal, han har dyrket og anvendt til produktion af råvarer, med den procentvise mangel i leverancerne af den pågældende råvare.«
                        
                     
         
               20)
            
            
               Artikel 52, stk. 3, andet afsnit, andet og tredje punktum, affattes således:
               »Det pågældende beløb vil blive modregnet i overensstemmelse med artikel 5b i forordning (EF) nr. 885/2006. Hvis beløbet ikke kan modregnes fuldt ud i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.«
            
         
               21)
            
            
               Artikel 53, stk. 1 og 2, affattes således:
               »Hvis der mellem det anmeldte areal og det areal, der er fastslået efter artikel 50, stk. 3 og 5, er en forskel på mere end 0,5 % af det fastslåede areal eller 1 ha og den skyldes uregelmæssigheder, der er begået med forsæt, bortfalder den støtte, som landbrugeren efter artikel 50, stk. 3 og 5, ville være berettiget til, for det pågældende kalenderår under den relevante støtteordning.
               Er forskellen på over 20 % af det fastslåede areal, udelukkes landbrugeren desuden endnu en gang fra at modtage støtte på indtil et beløb, der er lig med det beløb, som svarer til forskellen mellem det anmeldte areal og det areal, der er fastslået efter artikel 50, stk. 3 og 5. Det pågældende beløb vil blive modregnet i overensstemmelse med artikel 5b i forordning (EF) nr. 885/2006. Hvis beløbet ikke kan modregnes fuldt ud i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.«
            
         
               22)
            
            
               I artikel 59 foretages følgende ændringer:
               
                           a)
                        
                        
                           Stk. 2, tredje afsnit, andet og tredje punktum, affattes således:
                           »Det pågældende beløb vil blive modregnet i overensstemmelse med artikel 5b i forordning (EF) nr. 885/2006. Hvis beløbet ikke kan modregnes fuldt ud i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.«
                        
                     
                           b)
                        
                        
                           Stk. 4, andet afsnit, andet og tredje punktum, affattes således:
                           »Det pågældende beløb vil blive modregnet i overensstemmelse med artikel 5b i forordning (EF) nr. 885/2006. Hvis beløbet ikke kan modregnes fuldt ud i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.«
                        
                     
         
               23)
            
            
               I artikel 60, stk. 6, andet afsnit, indsættes i stedet for andet punktum følgende andet og tredje punktum:
               »Det pågældende beløb vil blive modregnet i overensstemmelse med artikel 5b i forordning (EF) nr. 885/2006. Hvis beløbet ikke kan modregnes fuldt ud i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.«
            
         
               24)
            
            
               Artikel 63 affattes således:
               »Artikel 63
               Konstateringer i forbindelse med supplerende betalinger
               Hvad angår de supplerende betalinger, der skal ydes for særlige typer landbrug og for kvalitetsproduktion, jf. artikel 69 i forordning (EF) nr. 1782/2003, og den særlige støtte, jf. artikel 68 i forordning (EF) nr. 73/2009, fastsætter medlemsstaterne nedsættelser og udelukkelser, der i alt væsentligt svarer til nedsættelserne og udelukkelserne fastsat i dette afsnit. Ved arealrelaterede betalinger eller betalinger for dyr anvendes bestemmelserne i denne del tilsvarende.«
            
         
               25)
            
            
               I artikel 64, stk. 2, indsættes i stedet for tredje punktum følgende tredje og fjerde punktum:
               »Et beløb svarende til beløbet i den afviste ansøgning vil blive modregnet i overensstemmelse med artikel 5b i forordning (EF) nr. 885/2006. Hvis beløbet ikke kan modregnes fuldt ud i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.«
            
         
               26)
            
            
               Artikel 65, stk. 3, affattes således:
               »3.   Hvis mere end ét betalingsorgan er ansvarligt for forvaltningen af de forskellige ordninger for direkte betaling som defineret i artikel 2, litra d), i forordning (EF) nr. 73/2009 og betalinger som omhandlet i artikel 11, 12 og 98 i forordning (EF) nr. 479/2008, træffer medlemsstaterne de fornødne foranstaltninger til at sikre, at bestemmelserne i dette kapitel anvendes korrekt, og især at der anvendes én og samme nedsættelsessats for alle direkte betalinger og beløb fastsat efter artikel 66, stk. 1, tredje afsnit, og artikel 67, stk. 1, tredje afsnit.
               Hvis det for en landbruger forholder sig således, at mere end ét betalingsorgan er ansvarligt for forvaltningen af diverse betalinger som fastsat i artikel 36, litra a), nr. i)-v), i forordning (EF) nr. 1698/2005, artikel 2, litra d), i forordning (EF) nr. 73/2009 og artikel 11, 12 og 98 i forordning (EF) nr. 479/2008, skal medlemsstaterne sørge for, at alle betalingsorganer, der er involveret i de pågældende betalinger, underrettes om fastslået manglende overholdelse og eventuelle nedsættelser og udelukkelser i den forbindelse.«
            
         
               27)
            
            
               Artikel 71, stk. 1, litra b), affattes således:
               
                           »b)
                        
                        
                           anvendes nedsættelserne eller udelukkelserne efter afsnit IV, kapitel II, på det samlede beløb, der skal ydes under enkeltbetalingsordningen, den generelle arealbetalingsordning og enhver støtteordning, der ikke er omfattet af nedsættelser eller udelukkelser som omhandlet i litra a).«
                        
                     
         
               28)
            
            
               I artikel 71a foretages følgende ændringer:
               
                           a)
                        
                        
                           Overskriften affattes således:
                           »Artikel 71a
                           Anvendelse af nedsættelser for hver støtteordning«
                        
                     
                           b)
                        
                        
                           I stk. 2 foretages følgende ændringer:
                           
                                       i)
                                    
                                    
                                       litra a) affattes således:
                                       
                                                   »a)
                                                
                                                
                                                   De nedsættelser eller udelukkelser, der er fastsat i afsnit IV, kapitel I, anvendes for uregelmæssigheder.«
                                                
                                             
                                 
                                       ii)
                                    
                                    
                                       litra e) og f) udgår.
                                    
                                 
                     
         
               29)
            
            
               Efter artikel 71a indsættes som artikel 71b:
               »Artikel 71b
               Beregningsgrundlag for nedsættelser i forbindelse med graduering, finansiel disciplin og af krydsoverensstemmelse
               1.   Nedsættelser som følge af graduering, jf. artikel 7 og 10 i forordning (EF) nr. 73/2009 og alt efter tilfældet artikel 1 i Rådets forordning (EF) nr. 378/2007 (13), nedsættelse som følge af finansiel disciplin, jf. artikel 11 i forordning (EF) nr. 73/2009 og nedsættelse i henhold til samme forordnings artikel 8, stk. 1, anvendes på summen af betalinger fra de forskellige støtteordninger, der er opført i bilag I til forordning (EF) nr. 73/2009, og som de enkelte landbrugere kan omfattes af, efter proceduren fastsat i denne forordnings artikel 71a.
               2.   Den betaling, der følger af anvendelsen af stk. 1, danner grundlag for beregningen af alle nedsættelser for manglende overholdelse af krydsoverensstemmelse, jf. afsnit IV, kapitel II, i denne forordning.
            
         
               30)
            
            
               Artikel 73, stk. 2 og 8, udgår.
            
         
               31)
            
            
               Artikel 78, stk. 1, affattes således:
               »Fordelingsnøglen for beløbene svarende til 4 procentpoint som omhandlet i artikel 9, stk. 2, første afsnit, i forordning (EF) nr. 73/2009 fastlægges ved at vægte medlemsstaternes andel af landbrugsarealet og landbrugsbeskæftigelsen med henholdsvis 65 % og 35 %.«
            
         
               32)
            
            
               Artikel 79 udgår.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes for støtteansøgninger for år eller præmieperioder, der tidligst begynder den 1. januar 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. maj 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 30 af 31.1.2009, s. 16.
   
      (2)  EUT L 270 af 21.10.2003, s. 1.
   
      (3)  EUT L 141 af 30.4.2004, s. 18.
   
      (4)  EUT L 345 af 20.11.2004, s. 1.
   
      (5)  EUT L 100 af 18.4.2009, s. 3.
   
      (6)  EUT L 171 af 23.6.2006, s. 90.
   
      (7)  EUT L 30 af 31.1.2009, s. 16.«
   
      (8)  EFT L 215 af 30.7.1992, s. 85.
   
      (9)  EFT L 160 af 26.6.1999, s. 80.
   
      (10)  EUT L 277 af 21.10.2005, s. 1.«
   
      (11)  EFT L 124 af 8.6.1971, s. 1.«
   
      (12)  EUT L 171 af 23.6.2006, s. 9.«
   
      (13)  EUT L 95 af 5.4.2007, s. 1.«